З гаспадарак, дзе на належным узроўні арганізоўваюць правядзенне важнейшых кампаній на вёсцы, трэба адзначыць і “Мядзельскае райаграпрамэнерга”, дзе дырэктарам ужо шмат год Віктар Васілевіч. Нельга не ўзгадаць з удзячнасцю і калектывы, у якіх зараз на фермах прыбаўка ў надоях малака ад каровы ў параўнанне з леташнім перавышае два кілаграмы: “Вузлянка”, “Будслаўскае”, “Слабадская зара”, “Мядзелаграсэрвіс”. Чаму акцэнтую на гэтым увагу? Ды таму, што зараз для таварыстваў, а, значыць, і для ўсяго раёна, нарошчванне аб’ёмаў вытворчасці малака — найбольш перспектыўны і цалкам рэальны шлях для ўмацавання эканомікі. І той, хто зможа яго выкарыстаць, апынецца з часам у яўным фінансавым выйгрышы. Тым больш, што магчымасцей для росту ў нас хоць адбаўляй, практычна паўсюдна бачна мноства рэзерваў. Менавіта ў іх максімальным задзейнічанні, вяршэнстве тэхналагічнай дысцыпліны і бачыцца аснова поспеху.